Varswater Hengel - Karp Aas - Karp Hengel Aas - Aas vir Karp - Kaboem Mielies
Varswater Hengel – Karp aas
Varswater hengel van vandag draai hoofsaaklik om karp hengel. Jy kry wel nog die hengelaar wat daardie gesogte baars najaag, of dalk die baber, maar karp is meestal die woord op almal se lippe langs die viswaters. Karp hengel verleen hom tot ‘n rustige en ontspanne hengelnaweek, hetsy vir die hele gesin of ‘n klomp friende, die varswater ontspanningshengelaar, of selfs die karphengelaar wat ‘n nuwe karp aas wil uit toets.
Die hoof karp hengel aas, was, is en bly die kaboem mielie. Karp is ‘n bekende vreter aan plantaardige materiaal, dus is die kaboem mielie ‘n aanvaarbare karp aas. As ons kyk na die karp se mond sal ons sien dat karp eintlik baie skerp maaltande het waarmee hulle die mielie kan maal. Oor die algemeen word mielies as aas gekook en heel gebruik. Gemaalde mielies word gebruik as voerplek en skep vir die karp ‘n meer aantreklikker en sagte maaltyd. Die gemaalde mielie sit ook meer geur in die water wat karp van verder af kan ruik en so doende in jou visvang area in beweeg.
Saam met die mielies kan ander ase ook gebruik word soos floats, degies en selfs erdwurms. Alhoewel mielies as een van die beste karp hengel aas beskou word is dit nie noodwendig die enigste aas wat jy hoef te gebruik nie en in sommige gevalle mag kaboem mielies dalk glad nie werk nie.
Vir meer inligting oor Kaboem Mielies lees gerus die artikel.
Deel van die opwinding om te gaan karp hengel is tog om een te vang ook, dus wil nie almal ure lank langs die water sit en wag vir ‘n byt nie, om daardie rede gebruik die karphengelaar sagte tipe aas vir karp soos "Mallows" sodat meer vis gevang kan word, al is hulle dan ook klein visse. Mallows is beskikbaar in verskeie geure en kleure dus is daar amper een vir elke dam.
Degies word al vir jare deur karp hengelaars gebruik omrede dit in verskeie geure tekoop is en anders as ander aas kan jy die hoeveelheid wat jy gebruik self bepaal.Degies is ook een van die min ase wat jy self kan maak en geur afhangende van waar jy gaan hengel en watse geur by die spesivieke dam werk. Degies kan ook saam met ander aas soos mielies of floaties gehengel word of dit kan op hulle eie ook gebruik word. Sit 'n bietjie deeg om die steel van die hoek en 'n mielie of 'n floatie aan die punt om 'n lekker kombinasie te vorm.
Hoe maak jy jou eie degie?
1: Basiese soet deeg
Koekmeel (Nie bruismeel nie)
'n Ronde mengbakkie
1 - Vul die mengbakkie net-net met warm of lou water. Voeg dan 'n halwe teelepel suiker by die water en roer deeglik todat al die suiker op gelos het. Die suiker help om die degie taaier te maak asook om die deeg 'n verm tekstuur te gee.
Indien jy 'n geursel wil by sit soos Heuning, Knoffel, Aarbei ens. is nou die regte tyd om dit by tegooi. Meng die suiker water en die geursel behoorlik deur sodat alles mooi meng.
2 - Sodra die water af gekoel het voeg jy een teelepel koekmeel by die water en meng die mengsel goed deur.
3 - Voeg dan baie stadig koekmeel by die mengsel terwyl jy dit bly roer sodat die degie al stywer word. As jy te veel koekmeel by gooi dan gaan die degie hard word en nie meer werk vir wat jy dit wil gebruik nie.
4 - Maak seker dat die koekmeel behoorlik in die deeg in gewerk word. Die degie is reg sodra jy dit met jou hande kan hanteer en dit net net aan jou vingers vas klou. As dit te veel bly klou voeg net baie stadig nog meel by. As dit te droog is voeg dan baie min water by.
5 - Rol nou die deeg vinnig tussen jou palms todat jy 'n glade tekstuur het. Jy kan die deeg ook met jou vingers deur werk tot jy die verlangde gladde tekstuur het.
6 - Nou is dit nodig om jou degie te bere sodat dit nie uitdroog nie. Gebruik 'n bakkie wat goed kan sëel maar ook groot genoeg is om die deeg weer uit te kry wanneer jy dit nodig het.
2: Die Jellie Degie
Mieliemeel - 2 koppies
Koekmeel - 1 koppie
Jellie - 1 pakkie
Kook water - 2 koppies
Botteltjie met houer
1 - Gooi die water in die potjie en bring die water tot by kook punt.
2 - Gooi die koppie koekmeel geleidelik by die water en roer deeglik met 'n vurk in.
3 - Verlaag die temperatuur van die stoof en meng die mieliemeel en die jelly by.
4 - Kook alles saam vir 15min.
5 - Laat alles mooi afkoel en knie dan die degie behoorlik deur.
6 - Plaas die degie nou in 'n boteltjie wat behoorlik kan sëel sodat die degie nie uitdroog nie.
3: Vla Degie
Vla Poeier - 3 Eetlepels
Melk of Lou Water - 50ml
Botteltjie met 'n prop
1 - Gooi die melk / water in die mengbakkie.
2 - Gooi dan die 3 eetlepels vla poeier by die melk / water en roer met 'n vurk die mengsel behoorlik deur.
3 - Gooi nou die koekmeel baie stadig by todat die degie styf begin raak.
4 - Sodra die vurk nie meer wil meng nie dan gebruik jy jou hande om te meng todat die degie net-net nie meer aan jou vingers vas klou nie.
5 - Plaas die degie in 'n houer wat goed kan toedraai sodat hy nie kan uitdroog nie.
Bruinbrood is een van die ander ase wat al vir jare deur hengelaars gebruik word. Bruinbrood was altyd saam bietjie heuning of vla poeier gebruik en het uitstekende resultate op gelewer, selfs in toestande waar ander aas net eenvoudig niks wou werk nie.
Sny die korsies af van die brood af en breek die brood baie vyn. Meng dit dan met ‘n bietjie water en koekmeel totdat die aas redelik sag is. Voeg dan karamel, eiergeelkleursel, heuning, aas geursels of selfs 'n bietjie vla poeier by. As die brood 'n bietjie taai voel dan moet jy nog brood inwerk en as dit opreek dan moet daar nog water by gevoeg word. Die bruinbrood kan soos 'n degie agter op die steel saam ander aas geplaas word of dit kan as ‘n bolletjie op sy eie gebruik word.
Grondvoer dien as ‘n goeie voermaakplek om ander karp nader te lok as dit gedurig op die selfde plek in gegooi word. Gebruik ‘n merker aan die oorkant van die dam of selfs een binne in die dam en mik daarna. In die verlede het hengelaars sag gekookte pitte gemaal en dit op ’n strop as voermaakplek of lokmiddel gbruik. Die ongemaalde pitte is een kant gehou as hoekaas. Die probleem hiermee is dat die aas op redelike ver afstande gewerp moet word en met die gooi is die werp aksie te sterk en die aas val af.
So het die veer en die halfronde sinker hulle verskyning gemaak by varswater hengel om hierdie proses te vergemaklik. Die voer word dood eenvouding in die veer gepak en dan gewerp. Deurgekookte mielies bind en blus beter as halfgaar mielies, so maak dus seker jou mielies is goed, deur gaar, gekook.
Ongekookde mielies kan ook lewens gevaarlik wees vir karp - Karp oorvreet baie maklik; die groot hoeveelheid rou mielies trek dan baie water op (in die vis se maag) en swel tot dubbel hul grootte wat veroorsaak dat die vis se maag baie maklik teveel, in 'n kort tydperk, onnatuurlik vergroot en dan kan dit veroorsaak dat die vis se maag letterlik ontplof.
Gebruik dus altyd net gekookte mielies, en onthou, jy kan ook geursel, kleursel, sout en/of 'n versoeter in die water voeg waarin/terwyl jy die mielies kook.
Daar is ook verskeie mielie bom "dips" beskikbaar as jy die geursel eers na die kook wil op sit. Baie hengelaars verkies natuurlik ook om eerder na die tyd geursel op te sit sodat hulle nie beperk word met net een geur vir die naweek nie.
Indien jy nie self wil kook nie kan jy droë voer (mieliebom) soos byvoorbeeld Super Cast se popcorn voer koop. Mens kry ook ander tipes te koop soos Henkor se Tiger Nut Voer asook 'n mengsel wat ook gemaalde hemp saad bevat. Hulle is te koop in pakkies vanaf 1kg en groter.
Die lekker ding van die tipe voer is, daar is geen kook voor die tyd nie, en jy hoef slegs water by te gooi en jy is reg om te hengel. Maak net seker dat wanneer jy dit aan maak dat die bol 'n stywe tekstuur het. As dit grof voel moet jy meer water gebruik en as die bol maklik breek tydens die gooislag is dit te nat en moet jy meer voer bysit.
Indien jy sou verkies om jou mielies self te kook dan moet jy eerstens die kaboem mielies in 'n groot emmer of kastrol vol water vir tenminste 24-48 uur laat staan. Maak seker dat die water tot 'n entjie bo die mielies gevul word omdat mielies gulsig is en baie water kan absorbeer. Die week proses, voor die kook, veroorsaak dat die mielies goed deurweek word en sodoende word die kook tydperk ook verminder. Droë, klip harde mielies, kook baie langer as mielies wat water deurweek is. Na die 24-48 uur week proses kan jy die mielies begin kook. Afhangende van of jy gas of elektrisiteit gebruik, en hoe warm die stoof gestel word, sal die kook tyd wissel van sowat 2 tot 6 ure. Beloer gereeld die mielies en kook tot hulle begin oopbreek en lekker sag word.
Daar is verskeie maniere om die grondvoer te gebruik. Jy kan of ‘n enkele mieliepit met ‘n bruinbroodjie op die steel sit, dalk twee erdwurms met deeg, gedoop in geursel, of selfs ‘n skoon enkel mieliepit met ‘n wurm gedoop in fluorescene of rooi poeier.
Waar kan ek Kaboem Mielies en ander Karp Aas koop?
'n Groot reeks Varswater Hengel produkte, Karp Aas en karp visvang toebehore kan verkry word by die webwerf.